Lav et referat af nedenstående tekst:

Tekst:
Når AaB senere torsdag aften løber på banen til Europa League-kampen mod Steaua Bukarest, er det i en forstærket udgave i forhold til søndagens nederlag mod FC Midtjylland. Den stærke stopper Rasmus Thelander er nemlig blevet spilleklar oven på sine knæproblemer og glider ind i nordjydernes startopstilling i stedet for Jakob Blåbjerg. Thelander danner forsvarstandem med sin sædvanlige makker, Kenneth Emil Petersen, med Henrik Dalsgaard og Donny Gorter på backerne. Midtbanen er den ventede med Rasmus Würtz og Kasper Risgård i midten flankeret af Andreas Bruhn i højre og Nicolaj Thomsen i venstresiden. Helt fremme bemærker man, at Nicklas Helenius har fortrængt Anders K. Jacobsen som makker til Thomas Enevoldsen. AaB's startopstilling (4-4-2): Nicolai Larsen - Henrik Dalsgaard, Kenneth Emil Petersen, Rasmus Thelander, Donny Gorter - Andreas Bruhn, Kasper Risgård, Rasmus Würtz, Nicolaj Thomsen - Thomas Enevoldsen, Nicklas Helenius.

Referat:
Rasmus Thelander er blevet klar efter sin knæskade og starter på banen mod Steaua Bukarest.